Arkangelas

Arkangelas (gr. „vyriausias“ + „pasiuntinys“; nevartotinas archangelasKaip rašytina: „archangelas“ ar „arkangelas“? vlkk.lt) – aukšto rango angelas, figūruojantis Abraominėse religijose, nors panašių dievybių yra ir kitose religijose. Žymiausias jų minimas Šventajame Rašte yra arkangelas Mykolas. Arkangelas minimas Naujajame Testamente du kartus: „nuskambėjus paliepimui, arkangelo balsui ir Dievo trimitui“ (1 Tesalonikiečiams 4,16) ir „arkangelas Mykolas, besiginčydamas su velniu, varžėsi dėl Mozės kūno“ (Judo 9). Panašios reikšmės, tačiau kitas žodis hebrajų kalboje randamas judėjų Tanache (Senajame Testamente), dviejose vietose: minimas „Mykolas, vienas iš vyriausių didžiūnų“ (Danieliaus 10,13) bei „Mykolas, galingasis didžiūnas“ (Danieliaus 12,1). Daugiau arkangelų minima nekanoninėse Enocho, Tobito, Ezros knygose.

 Arkangelų klasifikacija 
Pagal vieną iš klasifikacijų egzistuoja septyni Dievo arkangelai:Blažiūnas J. (2011). „Šventieji arkangelai – palydovai ir neklystantys draugai“, iš Bernardinai.
 Arkangelas Mykolas (reiškia „toks kaip Dievas“) – vyriausias arkangelas, izraeliečių globėjas;
 Arkangelas Gabrielius (reiškia „Dievas yra mano jėga“ arba „Dievo žmogus“) – rojaus sargas, dvasių valdytojas, padedantis žmonėms;
 Arkangelas Rapolas (reiškia „Dievas gydo“) – valdantis žmonių mintis;
 Arkangelas Urielis (reiškia „Dievas yra mano šviesa“) – valdantis dangaus šviesulius;
 Arkangelas Jeramielis (reiškia „pakėlimas Dievo link“) – stebintis mirusiųjų prisikėlimą;
 Arkangelas Sarielis (reiškia „Dievo malda“) – dvasių valdytojas, gundantis žmones nuodėmei;
 Arkangelas Reuelis (reiškia „Dievo draugas“) – sergstintis nuo šviesulių pasaulio bausmių.

Arkangelas (kol dar buvo arkangelas, o ne šėtonas) Liuciferis (reiškia „šviesos nešėjas“) buvo atsakingas už šviesos skleidimą, buvo gražiausias angelas iš visų, tačiau nenorėjo vykdyti angeliškų pareigų, todėl sukilo.

 Šaltiniai 

 Nuorodos 
 Arkangelai ikonografijoje

Kategorija:Angelai